Predsjednik Obama ukazao na obavještajne propuste u neuspješnom napadu na američki zrakoplov
Američki predsjednik Barack Obama izjavio je da je SAD raspolagao s dovoljno informacija za razotkrivanje zavjere o rušenju američkog z
Predsjednik Obama izjavio je da je američka obavještajna zajednica imala informacije o mogućem terorističkom napadu na američke mete no nitko nije uspio povezati sve elemente. Obavještajna zajednica mora biti i bit će bolja, rekao je predsjednik, dodajući da su u pitanju životi Amerikanaca. Predsjednik je dao ove izjave nakon dugačkog sastanka sa čelnicima ključnih ministarstava i vladinih agencija na temu svih aspekata sigurnosti zračnog prometa i protuterorizma. Predsjednik Obama je kazao da je vidio rezultat dvije studije koje je zatražio neposredno nakon neuspješnog napada: o procedurama pregleda putnika te vladinog popisa osoba koje možda predstavljaju sigurnosni rizik. Predsjednik je kazao da će osobe odgovorne za sigurnosne propuste biti pozvane na odgovornost no nije spominjao konkretne kaznene korake. Dužnosnici Bijele kuće također su priopćili da neće ponovno razmatrati plan o zatvaranju zatvoreničkog centra u vojnoj bazi Guantanamo na Kubi. Naime, nekoliko zatvorenika koji su bili vraćeni u Jemen dovodi se u vezu s organizacijom al-Qaida na Arapskom poluotoku koja je preuzela odgovornost za neuspješni napad na američki zrakoplov. Predsjednik je izvijestio da za sada neće biti daljnjih transfera zatvorenika u Jemen, ali da će Guantanamo biti zatvoren. Predsjednik je još jednom izrazio svoju odlučnost da porazi, razoruža i uništi al-Qaidu. Kako je rekao, baš kako se teroristi prilagođavaju novim uvjetima tako će i Sjedinjene Države.